cyanic-selkie/wikianc huggingface dataset:
हुसैनपुर, कपूरथला
हुसैनपुर (Hussainpur) भारत के पंजाब राज्य के कपूरथला ज़िले में स्थित एक नगर है।
ट्राइक्लाबेंडाजोल
ट्राइक्लाबेंडाजोल एक कार्बनिक यौगिक है।
मीडियावन टीवी
मीडियावन टीवी  (മീഡിയവണ്‍ ടിവി ;  मीडियवण् टिवि  ) मलयालम में प्रसारित होने वाला एक भारतीय टेलीविज़न चैनल है। जो जमात-ए-इस्लामी केरल के अन्तर्गत मध्यमम ब्रॉडकास्टिंग लिमिटेड द्वारा संचालित है। चैनल को सितम्बर 2011 में लाइसेंस दिया गया था और आधिकारिक तौर पर 10 फरवरी 2013 को प्रमोचन किया गया था। मुख्य स्टूडियो वेल्लीपराम्बा, कोझीकोड, केरल में स्थित है। मीडियावन टीवी 27/08/2021 को एयरटेल डिजिटल टीवी पर बन्द हुआ।
जुलेडी-उ०त०२, यमकेश्वर तहसील
जुलेडी-उ०त०२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कोचीन यहूदी
कोचीन यहूदी (जिसे मालाबार यहूदी या कोचीनम के रूप में भी जाना जाता है, हिब्रू में : ייהודי קוצ'ין येहुदे कोइचिन), भारत में यहूदियों का सबसे पुराना समूह है, जिसकी जड़ें राजा सोलोमन के समय से आज तक चली आ रही हैं। कोचीन यहूदी दक्षिण भारत में कोचीन राज्य में बस गए थे, जो आज भारत के केरल राज्य का एक हिस्सा है।  12 वीं शताब्दी के प्रारंभ से, दक्षिणी भारत में यहूदियों का यदाकदा उल्लेख मिलता है। टुडेला के यहूदी यात्री बेंजामिन ने मालाबार तट पर कोल्लम (क्विलोन) के बारे में लिखते हुए, अपने यात्रा कार्यक्रम में यह लिखा  हैं: "... पूरे द्वीप में, जिसमें सभी शहर शामिल हैं, कई हजार इज़राइल रहते हैं। निवासी सभी काले हैं, और यहूदी भी। यहूदी वाले अच्छे और परोपकारी होते हैं। वे मूसा और नबियों के कानून और तल्मूड और हलाचा के बारे में कुछ हद तक जानते हैं। " यही लोग बाद में मालाबारी यहूदियों के रूप में जाने जाने लगे। उन्होंने 12 वीं और 13 वीं शताब्दी में केरल में पूजा घरो का निर्माण किया जिसे सायनागोग कहा जाता हैं । वे मलयालम भाषा की बोली जुडो-मलयालम विकसित करने के लिए जाने जाते हैं।
1492 में अलहम्ब्रा डिक्री द्वारा इबेरिया से अपने निष्कासन के बाद, सेपर्डी यहूदियों के कुछ परिवारों ने अंततः 16 वीं शताब्दी में कोचीन में आ बसे। उन्हें परदेशी यहूदी (या विदेशी यहूदी) के रूप में जाना जाने लगा था। यूरोपीय यहूदियों ने यूरोप के लिए कुछ व्यापारिक संबंध बनाए रखे, और उनकी भाषा कौशल उपयोगी थी। हालाँकि, सेफ़र्डिम ने लाडिनो ( स्पैनिश या जुडेसो-स्पैनिश) भाषा बोलते थे, भारत में उन्होंने मालाबार यहूदियों से जुडो-मलयालम सीखी। दोनों समुदायों ने अपने जातीय और सांस्कृतिक अंतर को बरकरार रखा। 19 वीं शताब्दी के अंत में, कुछ अरबी भाषी यहूदी, जिन्हें बगदादी के नाम से जाना जाता था, वे भी दक्षिणी भारत में आकर बस गए और परदेशी समुदाय में शामिल हो गए।
1947 में भारत को अपनी स्वतंत्रता मिलने के बाद और इज़राइल एक राष्ट्र के रूप में स्थापित होने के बाद, अधिकांश मालाबारी यहूदियों ने अलियाह को अपना घर बनाया और 1950 के दशक के मध्य में केरल से इज़राइल चले गए। इसके विपरीत, अधिकांश परदेश यहूदियों (मूलत: सेफ़ार्दी) ने एंग्लो-इंडियन द्वारा किए गए विकल्पों के समान ऑस्ट्रेलिया और अन्य राष्ट्रमंडल देशों में प्रवास करना पसंद किया।
उनके अधिकांश आराधनालय अभी भी केरल में मौजूद हैं, जबकि कुछ को अन्य उपयोगों के लिए बेचा या अनुकूलित किया गया था। 20 वी सदी के मध्य तक जो 8 सायनागोग बच गए थे, उनमें से केवल परदेशी सायनागोग में अभी भी एक नियमित मण्डली है और यह एक ऐतिहासिक स्थल के रूप में भी पर्यटकों को आकर्षित करता है। एर्नाकुलम में एक अन्य सायनागोग आंशिक रूप से कुछ शेष कोचीन यहूदियों में से एक द्वारा एक दुकान के रूप में संचालित होता है। कुछ सायनागोग खंडहर में परिवर्तित हो चुके हैं और एक को ध्वस्त कर दिया गया था और उसके स्थान पर दो मंजिला मकान बनाया गया था। चेंदमंगलम (चेन्नामंगलम) के सभास्थल को 2006 में केरल यहूदियों के जीवन शैली संग्रहालय के रूप में फिर से बनाया गया था। Kerala Jews Life Style Museum. पारावुर (परूर) के आराधनालय को केरल यहूदियों के इतिहास संग्रहालय के रूप में फिर से बनाया गया है।
ट्राइकोसेन
ट्राइकोसेन एक कार्बनिक यौगिक है।
सुन्दरपुर गाँव, अमृतपुर (फर्रुखाबाद)
सुन्दरपुर अमृतपुर, फर्रुखाबाद, उत्तर प्रदेश स्थित एक गाँव है।
शिशु झुमरा
शिशु झुमरा (Shishu Jhumra) भारत के पश्चिम बंगाल राज्य के आलिपुरद्वार ज़िले में स्थित एक ग्राम पंचायत है।
ताशकन्द समझौता
ताशकन्द समझौता भारत और पाकिस्तान के बीच 10 जनवरी 1966 को हुआ। यह एक शान्ति समझौता था। यह समझौता भारत के प्रधानमंत्री लाल बहादुर शास्त्री तथा पाकिस्तान के प्रधानमंत्री अयूब खान की लम्बी वार्ता के उपरान्त 11 जनवरी 1966 ई. को ताशकंद सोवियत संघ, वर्तमान उज़्बेकिस्तान में हुआ।|date=जून 2014}} इस समझौते के अनुसार यह तय हुआ कि भारत और पाकिस्तान अपनी शक्ति का प्रयोग नहीं करेंगे और अपने झगड़ों को शान्तिपूर्ण ढंग से तय करेंगे।
समझौते का प्रारूप
ताशकंद समझौता संयुक्त रूप से प्रकाशित हुआ था। 'ताशकंद सम्मेलन' सोवियत रूस के प्रधानमंत्री द्वारा आयोजित किया गया था। इसमें कहा गया था कि-
प्रभाव
इस समझौते के क्रियान्वयन के फलस्वरूप दोनों पक्षों की सेनाएँ उस सीमा रेखा पर वापस लौट गईं, जहाँ पर वे युद्ध के पूर्व में तैनात थी। परन्तु इस घोषणा से भारत-पाकिस्तान के दीर्घकालीन सम्बन्धों पर बड़ा गहरा प्रभाव पड़ा। फिर भी ताशकंद घोषणा इस कारण से याद रखी जाएगी कि इस पर हस्ताक्षर करने के कुछ ही घंटों बाद भारत के प्रधानमंत्री लाल बहादुर शास्त्री की दु:खद मृत्यु हो गई थी।
वॆंकटापुरं (कर्नूलु)
वॆंकटापुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ट्राइडेकेन
ट्राइडेकेन एक कार्बनिक यौगिक है। इसका रासायनिक सूत्र C13H28 होता है।
इयोसिन
इयोसिन एक कार्बनिक यौगिक है।
1961 की भारतीय जनगणना
१९६१ के भारत की जनगणना, भारत की जनगणना शृंखला की १०वी जनगणना थी जो १८७१ के बाद हर १० वर्ष बाद कराई जाती थी। १९६१ में भारत की जनसन्ख्या ४३,८९,३६,९१८ पाई गई।
भाषा सांख्यिकी
1961 की जनगणना ने 1,652 मातृभाषाओं को मान्यता दी, जब जनगणना की गई थी, तब लोगों द्वारा घोषित सभी भाषाओं को गिना गया था। इस सूची में बहुत कम बोलने वालों के साथ-साथ 530 अवर्गीकृत "मातृभाषाओं" और 100 से अधिक मुहावरों को शामिल किया गया है, जो भारत के गैर-देशी हैं, जिनमें "अफ्रीकी", "कनाडाई" या "बेल्जियम" जैसे भाषायी अनिर्दिष्ट लोग भी शामिल हैं।
महमूदपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
वैयक्तिक विधि
विधि या कानून को वैयक्तिक विधि (Personal law) और प्रादेशिक विधि - इन दो प्रवर्गों में विभक्त किया जा सकता है। वैयक्तिक विधि से तात्पर्य उस विधि से है जो केवल किसी व्यक्तिविशेष अथवा व्यक्तियों के वर्ग पर लागू हो चाहे वे व्यक्ति कहीं पर भी रहते हों। यह विधि प्रादेशिक विधि से भिन्न है जो केवल एक निश्चित प्रदेश के भीतर सब व्यक्तियों पर समान रूप से लागू होती है। वैयक्तिक विधि की वह प्रणाली भारत में वारेन हेस्टिग्ज ने प्रारंभ की थी। उन्होंने कुछ तरह के दीवानी मामलों में हिंदुओं के लिए हिंदू विधि तथा मुसलमानों के लिए मुस्लिम विधि विहित की थी। यह व्यवस्था आज भी विद्यमान है और हिंदू विधि विवाह, दत्तकग्रहण, संयुक्त परिवार, ऋण, बँटवारा, दाय तथा उत्तराधिकार, स्त्रीधन, पोषण और धार्मिक धर्मस्वों के मामलों में हिंदुओं पर लागू है।
इतिहास
ईस्ट इंडिया कंपनी द्वारा न्यायिक अधिकारों के प्रयोग संबंधी पहली व्यवस्था 1661 में चार्ल्स द्वितीय के चार्टर द्वारा की गई थी। 1726 के चार्टर द्वारा प्रेसीडेंसी वाले तीनों नगरों में मेयर के न्यायालयों की स्थापना कर दी गई। इन न्यायालयों द्वारा जिस विधि को व्यवहार में लाने का विचार था वह इंग्लैंड की विधि थी जो देशजों तथा विदेशियें दोनों पर समान रूप से लागू होती थी। इसके कारण लोगों को कठिनाई हुई और यह प्रश्न उठा कि इंग्लैंड की व्यवहार विधि को भारतीयों पर लागू किया जाए या नहीं। 1753 के चार्टर में इस बात की स्पष्ट रूप से व्यवस्था की गई थी कि मेयरों के न्यायालयों को भारतीयों के आपसी अभियोगों की सुनवाई तब तक नहीं करनी है जब तक दोनों पक्ष अपनी सहमति से इन अभियोगों को मेयरों के न्यायालयों के निर्णय के लिए प्रस्तुत न करें। इस व्यवस्था के बारे में मोरले द्वारा यह कहा गया है कि यह उनकी अपनी विधियों का प्रथम आरक्षण है। इस व्यवस्था के सिद्धांत को वारेन हेस्टिंग्ज ने अपना लिया और 1772 की योजना में य व्यवस्था की गई कि दाय विवाह, जाति और अन्य धार्मिक प्रथाओं अथवा विधिसूत्रों संबंधी सभी मामलों में, मुसलमानों के लिए कुरान की विधि और हिंदुओं के लिए शास्त्रों में दी गई विधि का सदा ही अवलंबन किया जाएगा। ऐसे कानून का उद्देश्य यह था कि भारत के लोगों को अपने पूर्वजों की उन विधियों के अधीन रहने का एक अवसर दिया जाए जिनके वे अभ्यस्त थे और जिने साथ उनका अनेक प्रकार से गठबंधन था। हेस्टिंग्ज को यह विश्वास हो गया था कि बाह्य वैधिक प्रणाली पर आधारित किसी संहिता को लादने से भारी असफलता का सामना करना पड़ेगा।
इस योजना का विशेष पहलू इसका सीमित स्वरूप है। वैयक्तिक विधि को केवल विशेष विषयों, जैसे दाय, विवाह, जाति और धार्मिक विधिसूत्रों तक ही सीमित रखा गया था। इसके अतिरिक्त हिंदू और मुसलमान विभिन्न संप्रदायों तथा उपसंप्रदायों में विभक्त हैं। हिंदू विभिन्न समूहों में, जैसे सिख, जैन और बौद्ध में बँटे हुए हैं। मुसलमानों के शीया और सुन्नी ये दो मुख्य संप्रदाय हैं। शीया विधि तथा सून्नी विधि में काफी भिन्नता है। जहाँ तक उनपर उनकी वैयक्तिक विधि के लागू किए जाने का संबंध था, यह बात पूरी तरह से स्पष्ट नहीं थी कि इन विभिन्न संप्रदायों की क्या स्थिति रहेगी। कालांतर में ऐसे प्रश्न उठे और उनका निपटारा केवल न्यायालयों द्वारा किया गया था। राजा दीदार हुसैन बनाम रानी जुहूरुन्नुसा के मामले में प्रिवी कौंसिल ने यह व्यवस्था दी थी कि शीया लोग अपनी शीया विधि के अनुसार न्याय प्राप्त करने के अधिकारी हैं।
हेस्टिंग्ज की 1772 की व्यवस्था को, जिसमें हिंदुओं तथा मुसलमानों के लिए वैयक्तिक विधि विहित की गई थी, केवल अंग्रेज न्यायाधीशों की सहायता से कार्यरूप देना असंभव हो जाता क्योंकि वे भारतीय भाषाओं, भारतीयों के अभ्यासों और उनकी रूढ़ियों से अपरिचित थे और उन्हें इन विधियों का कोई ज्ञान नहीं था। अत: हेस्टिंग्ज ने न्यायिक प्रणाली को चलाने के लिए इन न्यायाधीशों को उन भारतीय विधि अधिकारियों, काजियों और पंडितों की सहायता उपलब्ध कराई जिनका काम इन विधियों के सिद्धांतों की व्यख्या उन न्यायाधीशों के समक्ष करना था। अंग्रेज न्यायाधीशों ने उन भारतीय विधि अधिकारियों का कभी विश्वास नहीं किया जिनके बारे में ये समझा जाता था कि वे भ्रष्टाचार कर सकते हैं और रिश्वत ले सकते हैं। इस संबंध में केवल एक यही चारा रह गया था कि अनुभवी तथा योग्य भारतीय विधिशास्त्रियों की सहायता से हिंदू तथा मुस्लिम विधि के पूर्ण निबंध तैयार करके उनका अंग्रेजी में अनुवाद कराया जाए। अत: हिंदू तथा मुस्लिम विधि के सिद्धांतों को सुनिश्चित करने तथा उनकी परिभाषा करने के प्रयत्न किए गए। इन प्रयत्नों के फलस्वरूप पहले पहल हिंदू विधि संबंधी हेलहीड की संहिता तैयार हुई। इसी प्रकार अरबी के "हिदाया" का फारसी रूपांतर तैयार किया। इसी प्रकार शनै:शनै: वैयक्तिक विधि के संबंध में अंग्रेजी के प्रसिद्ध विद्वानों द्वारा रचित कई अन्य उत्तम पुस्तकें सामने आई।
परंतु दंड विधि (criminal law) के क्षेत्र में कोई आरक्षण नहीं किए गए। मुस्लिम दंडविधि में, जो उस समय लागू थी, भारी पविर्तन किए गए और यह विधि दंडसंहिता (penal code), 1860 तथा दंड-प्रक्रिया-संहिता (criminal procedure code), 1861 के प्रवर्तन तक लागू रही। इन अधिनियमो ने उस समय विद्यमान दंडविधियों को निष्प्रभावी कर दिया और ये अधिनियम जाति, पंथ और धर्म के भेदभाव के बिना सभी पर लागू कर दिए गए।
हालाँकि हिंदुओं तथा मुसलमानों की विधियों को विवाह, दत्तकग्रहण, दाय आदि मामलों में बनाए रखा गया था, तथापि यह अनुभव किया गया कि हिंदू विधि की प्राचीन प्रणाली बदलते हुए जमाने के अनुकूल नहीं है। अत: कई ऐसे कानून बनाए गए जिनके द्वारा वैयक्तिक विधियों को समाज की आवश्यकताओं के अनुरूप बना दिया गया। इस संबंध में हिंदू विधि में संशोधन करनेवाला पहला महत्वपूर्ण अधिनियम वह था जिसमें "सती" प्रथा की समाप्ति की व्यवस्था की गई। स्त्रियों की सामाजिक स्थिति में सुधार लाने के लिए कई कानून बनाए गए। 1856 में हिंदू विधवा पुनर्विवाह अधिनियम पारित किया गया जिसके द्वारा हिंदू विधवा के पुनर्विवाह को वैध बना दिया गया। 1872 के विशेष विवाह अधिनियम ने ऐसे हिंदुओं को इस अधिनियम के अधीन विवाह करने योग्य बना दिया जो यह घोषणा करें कि वे हिंदू धर्म को नहीं मानते। इस अधिनियम में 1937 के आर्य विवाह वैधीकरण अधिनियम में यह व्यवस्था की गई कि ऐसे व्यक्तियों के बीच सभी विवाह वैध होंगे जो विवाह के समय आर्यसमाजी होंगे चाहे विवाह से पूर्व वे भिन्न जातियों के हों अथवा भिन्न धर्म को मानते रहे हों। इन विधियों के द्वारा विवाह संबंधी कठोर हिंदू विधियों में परिवर्तन कर दिया गया। 1946 के हिंदू विवाहिता पृथक् निवास तथा पोषण अधिकार अधिनियम द्वारा कतिपय परिस्थितियों में हिंदू विवाहिता को पृथक् निवास तथा पोषण का अधिकार दे दिया गया। 1930 के हिंदू विद्या अभिलाभ अधिनियम में हिंदू अविभक्त परिवार के एक सदस्य के अधिकारों की उस सपत्ति के बारे में परिभाषा की गई है जो उसने अपनी विद्या के बल पर अर्जित की हो।
दाय के क्षेत्र में भी कई परिवर्तन किए गए। हिंदू दाय (निर्योग्यता निराकरण) अधिनियम द्वारा कतिपय अनर्ह वारिसों का दाय से अपवर्जन संबंधी हिंदू पुरुष की संपदा के लिए उत्तराधिकारी के रूप में दूर गोत्रीय की अपेक्षा कतिपय निकट बंधु को वरीयता दी जाएगी। 1937 के हिंदू स्त्री संपत्ति अधिकार अधिनियम द्वारा संदायाता, बँटवारे और दाय के संबंधित हिंदू विधि में संशोधन किया गया तथा स्त्रियों को और अधिक अधिकार दिए गए।
इन अधिनियमों ने हिंदू विधि की रूढ़िवादी प्रणाली को अनेक दृष्टियों से प्रभावित किया परंतु कोई उग्र परिवर्तन नहीं किए जा सके। अंग्रेज प्रशासक वैयक्तिक विधियों में परिवर्तन करने से डरते थे। उनका विचार था कि दाय, विवाह आदि से संबंधित विधियों में हस्तक्षेप करने पर यह समझा जाएगा कि देशजों के धर्म में हस्तक्षेप किया जा रहा है क्योंकि दोनों का निकट संबंध है और देशजों में इससे खीज पैदा हो सकती है परंतु स्वतंत्रताप्राप्ति के पश्चात् स्थिति बदल गई। वैयक्तिक विधियों के संहिताकरण के लिए कई ठोस कारण थे। हिंदू विधि पर विचार करने के लिए 1941 में एक समिति नियुक्त की गई। इसने यह सिफारिश की कि विधि का क्रमिक अवस्थाओं में संहिताबद्ध किया जाना चाहिए। 1944 में राव समिति नामक एक अन्य समिति नियुक्त की गई। इस समिति ने अपना प्रतिवेदन प्रस्तुत किया और संहिता का एक प्रारूप उपस्थित किया। हिंदू विधि विधेयक को, जो एक लंबे अर्से तक संसद् के समक्ष रहा, कड़े विरोध के कारण छोड़ दिया गया। अंततोगत्वा यह निश्चय किया गया कि अपेक्षित विधान को किस्तों में प्रस्तुत किया जाए। इस प्रकार हिंदू विवाह अधिनियम 1955 में बनाया गया तथा हिंदू उत्तराधिकार अधिनियम, हिंदू अवयस्कता तथा संरक्षकता अधिनियम और हिंदू दत्तक ग्रहण तथा पोषण अधिनियम 1956 में पारित किए गए।
हिंदू विवाह अधिनियम के द्वारा हिंदुओं में विवाह संबंधी विधि में संशोधन किया गया तथा इसे संहिताबद्ध किया गया। इसके द्वारा वैध हिंदू विवाह की शर्तों तथा अपेक्षाओं को भी सरल कर दिया गया है। इसके द्वारा द्विविवाह को दंडनीय अपराध बना दिया गया है। दांपत्य अधिकारों के प्रत्यास्थापन, न्यायिक पृथक्करण और विवाह तथा तलाक की नास्तित्वता संबंधी नियम भी इस अधिनियम द्वारा निर्धारित किए गए।
1956 के हिंदू उत्तराधिकार अधिनियम के द्वारा हिंदुओं में इच्छापत्रहीन उत्तराधिकार संबंधी नियमों में उग्र परिवर्तन किए गए हैं। इस अधिनियम में दाय की एक समान प्रणाली की व्यवस्था की गई है और यह मिताक्षरा तथा दाय भाग द्वारा विनियमित व्यक्तियों पर समान रूप से लागू होती है। मिताक्षरा द्वारा स्वीकृत वारिसों की तीन श्रेणियाँ, जैसे गोत्रज सपिंड, समानोदक और बंधु तथा दायभाग द्वारा स्वीकृत वारिसों की तीन श्रेणियों जैसे संपिड, सकुल्य और बंधु अब नहीं रही है। अब वारिसों को चार प्रवर्गों में विभक्त किया गया है जो इस प्रकार हैं
हिंदू दत्तक ग्रहण तथा पोषण अधिनियम के द्वारा दत्तक ग्रहण तथा पोषण की विधि को संहिताबद्ध किया गया है। पिछली विधि के अनुसार पुत्री को गोद नहीं लिया जा सकता था परंतु इस अधिनियम में लड़कों तथा लड़कियों दोनों के गोद लिए जाने को व्यवस्था है। इस अधिनियम द्वारा एक हिंदू स्त्री को भी स्वाधिकार से गोद लेने का अधिकार दिया गया है।
इस प्रकार हम देखते हैं कि उपर्युक्त अधिनियमों से हिंदू विधि की रूढ़िवादी प्रणाली में भारी परिवर्तन हुआ है।
वारेन हेस्टिंग्ज की 1772 की योजना में दाय, विवाह, जाति और अन्य धार्मिक प्रथाओं संबंधी सभी मामलों में मुसलमानों पर कुरान की विधियों को लागू करने के लिए व्यवस्था की गई थी। कानून द्वारा किए गए कुछ परिवर्तनों के अलावा यह योजना आज भी बहुत कुछ वैसी ही है। इस संबंध में पहला महत्वपूर्ण परिवर्तन 1913 के वक्फ अधिनियम द्वारा किया गया।
1937 में शरीयत अधिनियम पारित किया गया। इस अधिनियम का उद्देश्य यह था कि सभी मुस्लिम संप्रदायों के लिए मुस्लिम विधि को पुन: स्थापित किया जाए। खोजा तथा मेमन जैसे कुछ संप्रदाय ऐसे थे जिन्होंने हिंदू धर्म को छोड़कर इस्लाम को ग्रहण कर लिया था। धर्मपरिवर्तन के पश्चात् भी इन संप्रदायों ने हिंदू विधि को पूर्णत: नहीं छोड़ा था। कुछ मामलों के बारे में उनका विनियमन हिंदू विधि द्वारा होता था क्योंकि वह उनकी रूढ़विधि थी। 1937 के शरीयत अधिनियम प्रत्येक मुसलमान पर लागू होता है, चाहे वह किसी भी संप्रदाय का हो। इसके दो वर्ष पश्चात् एक अन्य अधिनियम, मुस्लिम विवाहविच्छेद अधिनियम, 1939 पारित किया गया। इस अधिनियम द्वारा मुस्लिम पत्नी को अपने पति से न्यायिक रूप से अलग रहने के बारे में अधिकार दिया गया। इन अधिनियमों से मुस्लिम विधि में किसी हद तक परिवर्तन तो हुआ, परंतु जो परिवर्तन हुए हैं, वे अपर्याप्त हैं। जब प्राचीन प्रणाली विकसित हुई थी तब समाज आधुनिक भारतीय समाज से भिन्न था। अब सामाजिक वातावरण तथा आर्थिक परिस्थितियों में परिवर्तन हो जाने के कारण ऐसा प्रतीत होता है जैसे इस विधि के कुछ नियम आज की सामाजिक परिस्थितियों से मेल न खाते हों।
अत: इस विधि में ऐसा परिवर्तन करना आवश्यक हो गया है कि वह आज की परिस्थितियों, आवश्यकताओं और वांछनीयताओं में उपयोगी सिद्ध हो सके।
अजीत प्रताप
अजीत प्रताप,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के प्रतापगढ़ जिले के 119 - प्रतापगढ़ विधान सभा निर्वाचन क्षेत्र से कांग्रेस की ओर से चुनाव में भाग लिया।
खुर्शीदबनु नतावन
खुर्शीदबनु नतावन (जन्म: 6 अगस्त 1832, शुशा - 2 अक्टूबर 1897, शुशा) को अज़रबैजान की सर्वश्रेष्ठ गीतात्मक कवियों में से एक माना जाता है जिनकी कविताएँ फ़ारसी और अज़रबैजानी में हैं। करबख़ ख़ानते (1748-1822) के अंतिम शासक, महदिकोली खान की बेटी, नतावन अपनी गीतात्मक ग़ज़लों के लिए सबसे उल्लेखनीय थी।
जीवन
नटवन का जन्म 6 अगस्त, 1832 को वर्तमान नागोर्नो-करबख के एक शहर शुशा में हुआ था। परिवार में एकमात्र बच्चा होने और पनाह अली खान के वंशज होने के नाते, वह करबख खान की एकमात्र उत्तराधिकारी थी, जिसे आम जनता "खान की बेटी" के रूप में जाना जाता था। उनका नाम खुर्शीद बानू (ورشیدبانو) फारसी से है और जिसका अर्थ है "लेडी सन"।
अपने पिता की मृत्यु के बाद, नतावन परोपकार में निकटता से लगी हुई थी, जो करबाख के सामाजिक और सांस्कृतिक विकास को बढ़ावा देते थे। उनके प्रसिद्ध कामों में एक पानी मुख्य था जिसे पहली बार 1883 में शुषा में रखा गया था, इस प्रकार यह शहर की पानी की समस्या को हल किया गया है। स्थानीय रूसी "कावकाज़" अखबार ने उस समय लिखा था: "खुर्शीद बानू-बेगम ने शुशियों की यादों में एक शाश्वत छाप छोड़ी और उनकी महिमा पीढ़ी-दर-पीढ़ी चली आएगी।".
नतावन ने प्रसिद्ध नस्ल के करबाख घोड़ों के विकास और लोकप्रियकरण के लिए भी बहुत कुछ किया। ननतावन के स्टडवे से करबाख के घोड़े अजरबैजान में सर्वश्रेष्ठ के रूप में जाने जाते हैं। 1867 में पेरिस के एक अंतरराष्ट्रीय शो में नटवान के स्टड से खान नाम के करबख घोड़े को रजत पदक मिला। 1869 में एक दूसरी ऑल-रूसी प्रदर्शनी में मायामुन नाम के करबाख घोड़े ने एक रजत पदक जीता, एक और स्टालियन, टोकमैक ने कांस्य पदक जीता, जबकि तीसरे, एलितेमेज़ ने एक प्रमाण पत्र प्राप्त किया और रूसी इंपीरियल स्टूडियो में एक निर्माता स्टालियन बनाया गया।
नतावन ने शुशा और पूरे अजरबैजान में पहले साहित्यिक समाजों की स्थापना की और उन्हें प्रायोजित किया। उनमें से एक जिसे मजलिस-आई उन्स ("सोसायटी ऑफ़ फ्रेंड्स") कहा जाता है, उस समय के करबाख की विशेष रूप से लोकप्रिय और केंद्रित प्रमुख काव्य-बौद्धिक ताकत बन गई।
मानवतावाद, दया, मित्रता और प्रेम नतावन की ग़ज़लों और रूबियत के मुख्य विषय थे। ये भावुक रोमांटिक कविताएं एक महिला की भावनाओं और पीड़ाओं को व्यक्त करती हैं जो अपने पारिवारिक जीवन में खुश नहीं थीं और जिन्होंने अपने बेटे को खो दिया। इनकी कई कविताओं का इस्तेमाल आजकल लोकगीतों में किया जाता है।
1897 में शुशा में नतावन की मृत्यु हो गई। सम्मान के संकेत के रूप में, लोगों ने उसके शव को शुशा से लेकर अगदम तक, लगभग 30 किलोमीटर उत्तर-पूर्व में, जहां वह एक परिवार में दफनाया गया था। उनके बेटे मेहदीगुलु खान और मीर हसन आस मीर दोनों ने फारसी में कविताओं का संग्रह छोड़ दिया।
फर्रुखाबाद विमानक्षेत्र
फर्रुखाबाद विमानक्षेत्र (Farrukhabad Airport/ فرّخ آباد ہوائی اڈا) एक भारतीय विमानक्षेत्र है जो उत्तर प्रदेश के फर्रुखाबाद ज़िले में स्थित है। इसे एक भारतीय वायु सेना का भी विमानक्षेत्र कहा जाता है। इस विमानक्षेत्र का संचालन का भारतीय विमानपत्तन प्राधिकरण करता है।
सामाजीकरण
पर सामाजीकरण के विश्लेषण और अध्ययन में इस बात का ध्यान रखना चाहिए कि सीखने की प्रक्रिया में सामाजिक मानदण्डों व संस्कृति की सबसे ज़्यादा अहमियत होती है। इन्हें अस्वीकार कर जो कुछ सीखा जाता है, जैसे हत्या, चोरी या अन्य आपराधिक वारदातें करना, उन्हें सामाजीकरण में नहीं गिना जाता बल्कि इनकी गिनती विपथगामी व्यवहार में होती है। इन्हें सीखने वाला व्यक्ति समाज की मुख्यधारा के विपरीत माना जाता है। वह समाज में सकारात्मक योगदान देने की अवस्था में भी नहीं रहता है। इन नकारात्मक क्रियाओं और आचरणों को प्रायः विफल सामाजीकरण के उदाहरण की तरह देखा जाता है। इस प्रकार सामाजीकरण व्यक्ति को समाज का प्रकार्यात्मक सदस्य बना कर समाज की क्रियाओं में भाग लेने में समर्थ बनाता है। सामाजीकरण की एक सबसे महत्त्वपूर्ण विशेषता यह है कि यह जीवन-पर्यंत चलने वाली प्रक्रिया है। व्यक्ति की परिस्थिति व सामाजिक भूमिकाएँ बदलती रहती हैं और उनके अनुरूप व्यवहार के लिए उसे आचरण तथा व्यवहार के नये प्रतिमान सीखने पड़ते हैं। उदाहरण के लिए बचपन में जहाँ बच्चा सामाजीकरण के माध्यम से माता-पिता, संबंधियों व बुज़ुर्गों से व्यवहार करना सीखता है, वहीं युवावस्था में उसे नये सिरे से दफ्तर में अपने सहयोगियों, वरिष्ठों, पड़ोसियों आदि से व्यवहार के तौर-तरीकों को सीखना पड़ता है। यहाँ तक कि वृद्धावस्था में भी व्यक्ति नयी भूमिकागत अपेक्षाओं के अनुसार संबंधित सामाजिक व्यवहार ग्रहण करता है। इस प्रकार सामाजीकरण वह प्रक्रिया है जो जन्म से लेकर मृत्यु तक लगातार चलती रहती है।
परिचय
सामाजीकरण में सीखे गये सामाजिक और सांस्कृतिक मूल्य देश-काल सापेक्ष होते हैं। इसलिए सामाजीकरण की प्रक्रिया भी देश-काल सापेक्ष होती है। जैसे कि कुछ कबायली जातियों में बच्चों को अस्त्र-शस्त्र का प्रशिक्षण देने पर और शहरी समाजों में बच्चों को औपचारिक शिक्षा प्रदान करने पर बल दिया जाता है। भारत जैसे जाति-भेद आधारित समाज में जातिगत पेशों तथा कर्मकाण्डीय स्थिति के अनुसार भी सामाजीकरण होता रहा है। जैसे कि निम्न जाति के बच्चों को कृषि, दस्तकारी व शारीरिक श्रम के लिए तैयार किये जाने का चलन था, जबकि ब्राह्मण बालकों को शिक्षा प्रदान की जाती थी। विश्व के अलग-अलग भागों की संस्कृतियों में काफ़ी भिन्नता है, इसलिए सामाजीकरण स्थान सापेक्ष है। यह काल-सापेक्ष इस प्रकार है कि गुज़रे ज़माने में भारतीय समाज में स्त्रियों के लिए पर्दा करना, शर्माना और धीमे स्वर में बोलना आदर्श व्यवहार था। जबकि आज स्त्री-पुरुष बराबरी के युग में स्त्रियों से इस तरह के सामाजिक व्यवहार की अधिक अपेक्षा नहीं की जाती। पहले बच्चों को चरण-स्पर्श की शिक्षा दी जाती थी, जबकि आज वे बॉय-बॉय करते हैं। यानी मूल्यों व विकास के पैटर्न में बदलाव ने सामाजीकरण की विधि को भी बदल दिया है। समाजशास्त्रियों ने सामाजीकरण की पूरी प्रक्रिया को दो हिस्सों में विभक्त किया है : प्राथमिक सामाजीकरण और द्वितीयक सामाजीकरण। यह विभाजन समाज के प्राथमिक व द्वितीयक संस्थाओं के विभाजन पर आधारित है। प्राथमिक सामाजीकरण परिवार, पड़ोस एवं नातेदारी, मित्र-समूह व आरम्भिक स्कूली शिक्षा के माध्यम से होता है जिसमें बच्चा समाज का सहभागी सदस्य बनने के बारे में बहुत कुछ सीखता है। परिवार को सार्वभौम मान कर सामाजीकरण में इसे आधारभूत संस्था के रूप में देखा जाता है। इसके तहत सहयोग, सहानुभूति, सहायता तथा आदान-प्रदान के गुणों का विकास होता है। भाई-बहनों का प्रेम, बड़ों के प्यार तथा नियंत्रण की व्यक्ति के सामाजीकरण में ख़ास भूमिका होती है। द्वितीयक सामाजीकरण किशोरावस्था से आरम्भ होता है जिसमें व्यक्ति अधिक औपचारिक वातावरण की आवश्यकताओं के अनुसार आचरण करना सीखता है। इस अवस्था में कॉलेज-विश्वविद्यालय, राजनीतिक संस्थाएँ, बाज़ार व दुकान जैसी आर्थिक संस्थाएँ, सांस्कृतिक संस्थाएँ, दफ्तर व फ़ैक्ट्री जैसे व्यवसाय-समूह आदि को समाज का प्रकार्यात्मक सदस्य बनने में मदद करते हैं।
सामाजीकरण सामाजिक नियंत्रण की समस्या का भी सही समाधान प्रदान करता है। सामाजिक नियंत्रण में मुश्किल तब आती है जब लोग सामाजिक मानदण्डों के अनुसार व्यवहार नहीं करते। सामाजीकरण से समाज के सभी सदस्य एक सी सामाजिक स्थिति में एक सा व्यवहार करते हैं और समाज में संतुलन, शांति तथा सामंजस्य बरकरार रहता है। सामाजीकरण के अंतर्गत वि-सामाजीकरण जैसे प्रत्यय का प्रयोग भी किया जाता है। इसका अर्थ यह है कि नकारात्मक सामाजीकरण के प्रभाव में समाज विरोधी आचरण करना सीख चुके लोगों को इस प्रकार का आचरण करने के लिए हतोत्साहित किया जाए। उदाहरण के लिए किसी आपराधिक चरित्र के व्यक्ति को दण्ड देकर या समझा- बुझाकर अपराधों से मुक्त करा दिया जाए तो वह उसके लिए एक प्रकार से वि-सामाजीकरण होगा। वि-सामाजीकरण इस रूप में भी दिखता है कि व्यक्ति पहले की शिक्षाओं को जैसे बुज़ुर्गों के चरण स्पर्श करने, हवन-पूजा करने तथा मांसाहार न करने जैसे व्यवहार को बड़े होने पर भूल जाए। इसे सीखे हुए व्यवहार की वि-सामाजीकरण कहा जा सकता है। पुनर्सामाजीकरण भी इसी से जुड़ी प्रक्रिया है जिसमें व्यक्ति की जीवन-शैली व विचारों में परिवर्तन घटित होता है। फ़ौज की सेवा में व्यक्ति को पूरी तरह से जीवन की नयी शैली का प्रशिक्षण मिलना, किसी अपराधी को सकारात्मक विचारों की ओर आकृष्ट करना, विवाहोपरांत स्त्री का भिन्न जीवन-शैली वाले घर के अनुसार स्वयं को ढालना इसी पुनर्सामाजीकरण के उदाहरण हैं। सामाजीकरण को विभिन्न विचारकों और समाजशास्त्रियों ने सिद्धांतों के आधार पर समझाने का प्रयास किया है जिनमें जी.एच. मीड, चार्ल्स कूले, एमील दुर्ख़ाइम प्रमुख हैं। मीड ने मुख्य रूप से सामान्यीकृत अन्य की धारणा को आधार बनाया है। इसमें दूसरों के अपने संबंध में विचारों व अपेक्षाओं को कोई बच्चा एवं वयस्क आंतरिकीकृत करता है। बाल्यजीवन में कोई बच्चा दूसरों के कामों की कल्पना करके उसके ज़रिये स्वयं को देखता है। इस प्रकार वह सामाजिक दृष्टि से अपनी इयत्ता का निर्धारण करता है। चार्ल्स कूले ने अपने सिद्धांत की व्याख्या दर्पण में आत्मदर्शन के आधार पर की है। कूले के मुताबिक बच्चे की इयत्ता का निर्धारण तीन अवस्थाओं से होता है। पहला, वह जानना चाहता है कि दूसरे मेरे बारे में क्या सोचते हैं। दूसरा, वह दूसरों की राय के संदर्भ में अपने बारे में पैदा सोच को समझने की चेष्टा करता है। तीसरा, वह अपने बारे में सोचते हुए अपने को अच्छा या बुरा, श्रेष्ठ या हीन समझने लगता है। कूले की मुख्य प्रस्थापना यह है कि व्यक्ति एक लम्बी प्रक्रिया में अपने बारे में धारणा बनाता है और यह धारणा दूसरों की सहायता से ही निर्मित होती है। दुर्ख़ाइम ने सामाजीकरण को सामाजिक तथ्य और सामूहिक प्रतिनिधान के माध्यम से समझाने की कोशिश की है। उनके मुताबिक समाज की परम्पराएँ, मूल्य, मानदण्ड, सामूहिक विश्वास आदि सामाजिक तथ्य व्यक्ति से ऊपर होते हैं। व्यक्ति को जन्म से इनकी विरासत मिलती है। इनकी रचना व्यक्ति की अकेली
सन्दर्भ
1. जी.एच.मीड (1934), माइंड, सेल्फ़ ऐंड सोसाइटी, शिकागो युनिवर्सिटी प्रेस, शिकागो.
3. के. डेविस (1960), ह्यूमन सोसाइटी, मैकमिलन, न्यूयॉर्क.
5. सी.एच. कूले (1922), ह्यूमन नेचर ऐंड द सोशल आर्डर, स्क्रिबनर, न्यूयॉर्क.
भट्ट माजरा, पटियाला
भट्ट माजरा (Bhatt Majra) भारत के पंजाब राज्य के पटियाला ज़िले में स्थित एक गाँव है।
इफेड्रिन
इफेड्रा के तना अपनी बाह्य रूपरेखा अर्थात् उभार अव्ंम खांच युक्त होता है।इसके TS अवलोकन करने पर निम्नलिखित लक्षण दिखाई देते हैं बहरी स्तर के रुप में मोती भिति वाले एकस्तरीय क्युटीक्ल युक्त एपीडर्मी होता है।
हिन्दी विद्यापीठ, हरिद्वार
हिन्दी विद्यापीठ, हरिद्वार हिन्दी के प्रचार-प्रसार एवं अनुसंधान का एक अन्तरराष्ट्रीय संस्थान है। इसकी नींव सन् 1930 में महात्मा गाँधी के मार्गदर्शन मे स्वर्गिय श्री सुरजन सिंह के द्वारा रखी गई तथा मुख्य उद्देश्य हिन्दी को राष्ट्रभाषा बनाना तय किया गया। हिन्दी विद्यापीठ का मुख्य उदेश्य हिन्दी को राष्ट्रभाषा बनाना है। इसके कार्य हैं - एक अखिल भारतीय एवं वैश्विक भाषा के रूप में हिंदी का विकास और प्रचार (संविधान के अनुच्छेद 351 के अनुसार) बहुस्तर पर हिंदी भाषा शिक्षण, भाषा एवं साहित्यपरक शोध, तुलनात्मक भाषा विज्ञान, शिक्षकों का शिक्षण, विभिन्न स्तर का पाठ्यक्रम निर्माण एवं विभिन्न स्तर की परीक्षाओं का आयोजन करना।
ये रास्ते हैं प्यार के (2001 फ़िल्म)
ये रास्ते हैं प्यार के दीपक शिवदसानी द्वारा निर्देशित 2001 में बनी हिन्दी भाषा की त्रिकोणीय प्रेमकहानी फ़िल्म है। यह फिल्म टिकट खिड़की पर औसत प्रदर्शन कर पाई थी।
संक्षेप
दो जालसाज़ और कार चोर, विकी (अजय देवगन) और साक्षी (प्रीति जिंटा) को मौत का सामना करना पड़ता है जब वे गलती से भंवरवाल (दीप ढिल्लों) के भाई को मार देते हैं। भंवरवाल और उसके अन्य भाई अपने भाई की मौत का बदला लेने की ठानते हैं। इसमें वो गलती से रोहित वर्मा (अजय देवगन) को मार देते हैं, जो विकी के समान दिखता है। गलत पहचान से साक्षी को लगता है कि विकी मर चुका है और वह टूट जाती है।
इस बीच साक्षी और भंवरवाल को पता नहीं है कि विकी जिंदा है और मनाली पहुँच चुका है। जहां उसे हर कोई रोहित समझता है। रोहित की संपत्ति की खोज पर विकी को पता चलता है कि उसने जैकपॉट मारा है और वह रोहित का नाटक जारी रखने का फैसला करता है। जल्द ही रोहित के पिता प्रताप वर्मा (विक्रम गोखले), अपने बिस्तर में विकी को घर पर पाते हैं। विकी प्रताप वर्मा को बेवकूफ बनाने की कोशिश करता है, लेकिन वह पहले से ही जानते हैं कि रोहित मर चुका है। वह विकी को अपनी बहू, नेहा (माधुरी दीक्षित) के लिए रोहित का रूप लेने के लिये मनाते हैं। वह इस तथ्य से इनकार करती है कि उसके पति की मौत उसी दिन हुई थी जब वे शादी कर चुके थे। वह पैसे के लिए काम करने के लिए सहमत होता है। हालांकि, काम के आधे रास्ते में ही वह धन लेकर साक्षी के पास लौटने का फैसला करता है। वे रोहित के बारे में सब कुछ भूलने जा रहे हैं और खुद का जीवन शुरू कर रहे होते हैं। तभी विकी को पता लगा कि वह रोहित की मौत के लिए ज़िम्मेदार हैं क्योंकि भंवरवाल उसे मारना चाहता था, रोहित को नहीं। वह रोहित के देय ऋण को महसूस करता है और एक बार फिर साक्षी को छोड़कर वापस लौटने का फैसला करता है।
इस बीच साक्षी के चाचा और चाची ने भंवरवाल के सबसे छोटे भाई से उसकी शादी करने की कोशिश की। वह विकी के साथ रहने के लिए मनाली भाग गई। इस बिंदु पर विकी नेहा को सच नहीं बता सकता और इसलिए साक्षी को बताता है कि वह उसके साथ नहीं रह सकता। जल्द ही, भंवरवाल और साक्षी की चाची और चाचा के आगमन के साथ, सच्चाई खुल जाती है। अंत में, नेहा को पता चलता है कि उसका पति वास्तव में मर चुका है और वह वास्तविकता स्वीकार करती है। विकी और साक्षी एक साथ वापस आते हैं। यह संकेत दिया जाता है कि नेहा को फिर से खुशी मिल सकती है और अपने बचपन के दोस्त सागर (सनी देओल) के साथ एक नया जीवन शुरू कर सकती है, जो उसे शुरुआत से प्यार करता था।
मरखोला -खा०प०-४, थलीसैंण तहसील
मरखोला -खा०प०-४, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
शोभागंज
शोभागंज (Sobhaganj) भारत के पश्चिम बंगाल राज्य के आलिपुरद्वार ज़िले में स्थित एक नगर है। यह आलिपुरद्वार का एक उपनगर है।
पोर्टलैंड टिम्बर्स
पोर्टलैंड टिम्बर्स, एक प्रसिद्ध फुटबॉल टीम है, जो पोर्टलैंड में आधारित है। वे मेजर लीग सॉकर में खेलते हैं। इनका घरेलू स्टेडियम प्रोविडेंस पार्क है।
इपिनेफ्रिन
इपिनेफ्रिन एक कार्बनिक यौगिक है।
आत्मकूरु (अनंतपुर)
आत्मकूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
तलोजा पाँचनंद
तलोजा पाँचनंद (Taloja Panchnand) भारत के महाराष्ट्र राज्य के रायगढ़ ज़िले में स्थित एक नगर है।
पाणिनीय दर्शन
इस दर्शन के मत से स्फोटात्मक निरवयव नित्य शब्द ही जगत् का आदि कारण रूप 'परब्रह्म' है। अनादि अनंत अक्षर रूप शब्द ब्रह्म से जगत् की बाकी प्राक्रियाएँ अर्थ रूप में पर्वर्तित होती हैं।
इस दर्शन ने शब्द के दो भेद माने हैं। नित्य और अनित्य। नित्य शब्द स्फोट मात्र ही है, संपूर्ण वर्णांत्मक उच्चरित शब्द अनित्य हैं। अर्थबोधन सामर्थ्य केवल स्फोट में है। वर्ण उस (स्फोट) की अभिव्यक्ति मात्र के साधन हैं। अग्नि शब्द में अकार, गकार, नकार और इकार ये चारों वर्ण मिलकर अग्नि नामक पदार्थ का बोध कराते हैं। अब यदि चारों ही में अग्निवाचकता मानी जाय तो एक ही वर्ण के उच्चारण से सुननेवाले को अग्नि का ज्ञान हो जाना चाहिए था, दूसरे वर्ण तक के उच्चारण की आवश्यकता न होनी चाहिए थी। पर ऐसा नहीं होता। चारों वर्णों के एकत्र होने से ही उनमें अग्निवाचकता आती हो तो यह भी ठीक नहीं। क्योंकि पर वर्ण के उत्पत्तिकाल में पूर्व वर्ण का नाश हो जाता है। उनका एकत्र अवस्थान संभव ही नहीं। अतः मानना पडे़गा कि उनके उच्चारण से जिस स्फोट की अभिव्यक्ति होती है वस्तुतः वही अग्नि का बोधक है। एक वर्ण के उच्चारण से भी यह अभिव्यक्ति होती है, पर यथेष्ट पुष्टि नहीं होती। इसी लिये चारों का उच्चारण करना पड़ता है। जिस प्रकार नीले, पीले, लाल आदि रंगों का प्रतिबिंब पड़ने से एक ही स्फटिक मणि में समय समय पर अनेक रंग उत्पन्न होते रहते हैं उसी प्रकार एक ही स्फोट भिन्न भिन्न वर्णों द्वारा अभिव्यक्त होकर भिन्न भिन्न अर्थों का बोध कराता है। इस स्फोट को ही शब्दशास्त्रज्ञों ने सच्चिदानंद ब्रह्म माना है। अतः शब्द शास्त्र की आलोचना करते करते क्रमशः अविद्या का नाश होकर मुक्ति प्राप्त होती है।
इर्यूसिक अम्ल
इर्यूसिक अम्ल एक कार्बनिक यौगिक है।
सुभानपुर गाँव, अमृतपुर (फर्रुखाबाद)
सुभानपुर अमृतपुर, फर्रुखाबाद, उत्तर प्रदेश स्थित एक गाँव है।
सस्कैचवन
सस्कैचवन (Saskatchewan), जिसे सस्कैचवान भी उच्चारित करा जाता है, कनाडा का एक प्रान्त है। इसकी राजधानी रेजाइना है। 651,900 वर्ग किलोमीटर (251,700 वर्ग मील) भूमि के क्षेत्रफल वाला यह कनाडा का एकमात्र राज्य है जिसकी सीमाएँ इंसानो द्वारा बनाई गई हैं। बाकी की 59,366 वर्ग मील का क्षेत्रफल ताजे पानी, नदियों, तालाबों और प्रान्त में मौजूद १०० से अधिक झीलों ने घेर रखा है।
जलंधर (असुर)
जालंधर हिंदू पौराणिक कथाओं में एक असुर है। उनका जन्म तब हुआ था जब भगवान शिव ने अपने क्रोध में अपनी तीसरी आंख खोली थी जब इंद्र ने अपने बज्र से उन पर प्रहार करने की कोशिश की थी।   इस क्रिया पर इंद्र की भुजा लकवाग्रस्त हो गई और शिव ने बजरंगबली को निष्प्रभावी कर दिया। इंद्र की इस हरकत पर शिव नाराज हो गए और इंद्र को डराते हुए उनकी आंखें लाल हो गईं। क्रोध के कारण उसकी तीसरी आंख खुल गई, लगभग इंद्र की हत्या कर दी। बृहस्पति ने शिव को पहचान लिया और उनसे प्रार्थना की, उन्होंने इंद्र को क्षमा करने का अनुरोध किया। इंद्र को मारने से बचने के लिए शिव ने अग्नि ऊर्जा को अपनी आंख से समुद्र की ओर भेजा और समुद्र से मिलने पर इसने एक लड़के का रूप धारण कर लिया। बालक बहुत रोया, जिसके कारण ब्रह्मा अपने निवास स्थान से नीचे उतरे। समुद्र ने ब्रह्मा से कहा कि उन्हें नहीं पता कि लड़का कहां से आया है। तब ब्रह्मा ने उससे कहा कि वह लड़का एक दिन असुरों का सम्राट बन जाएगा, उसे शिव ही मार सकता है और उसकी मृत्यु के बाद वह तीसरी आंख में लौट आएगा। अग्नि ऊर्जा एक लड़के में विकसित हुई और वरुण और बाद में, शुक्राचार्य (असुरों के संरक्षक) द्वारा उठाया गया था। जब वह बड़ा हुआ, तो वह दुष्ट हो गया और तीन क्षेत्रों - सर्ग (स्वर्ग), भुलोक (पृथ्वी) और पाताल (अंडरवर्ल्ड) पर विजय प्राप्त की। भगवान शिव ने अपने पैर के अंगूठे से उत्पन्न चक्र (चर्चा) से उसका सिर काट दिया।
अठई राम यादव
अठई राम यादव,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के 276 - हंडिया विधान सभा निर्वाचन क्षेत्र से निर्दलीय की ओर से चुनाव में भाग लिया।
सन्दर्भ
श्री यादव ने समाज के दलित और कमजोर वर्गों के उत्थान के लिए लगातार काम किया।
इरिथ्रोटोल
इरिथ्रोटोल एक कार्बनिक यौगिक है।
निगार खान (नॉर्वेजियन अभिनेत्री)
निगार खान (जन्म 18 जुलाई 1984; ) ईरानी मूल की नॉर्वेजियन अभिनेत्री हैं। वह अपने बॉलीवुड आइटम गीतों और फिल्म काम के लिए सबसे ज्यादा जानी जाती हैं।
कैरियर
खान को प्रसिद्धि तब मिली जब वह क्लासिक भारतीय हिंदी फ़िल्म के गीत "चढ़ती जवानी मेरी चली मस्तानी" के रीमिक्स के संगीत वीडियो में दिखाई दिए। वह पैराडाइज़ होटल रियलिटी शो के नॉर्वे संस्करण में एक प्रतियोगी थी, जहाँ उस पर कई प्लास्टिक सर्जरी कराने का आरोप लगाया गया था। उसने दावा किया कि उसकी कोई सर्जरी नहीं हुई है। फिल्म 'शादी का लड्डू' में निगार खान ने अपनी इमेज के अनुकूल ही एक आधुनिक गायिका की भूमिका निभाई है। इसके 'चल हट' गीत में दर्शक उनका अंदाज पसंद कर रहे हैं। वह फिल्‍म रुद्राक्ष में एक आइटम नंबर की थी।
इस्ट्रोडायल
इस्ट्रोडायल एक कार्बनिक यौगिक है।
ढोलेवाल
ढोलेवाल (Dholewal) भारत के पंजाब राज्य के फतेहगढ़ साहिब ज़िले में स्थित एक गाँव है।
मैचौड, अल्मोडा तहसील
मैचौड, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
आईआरएनएसएस-1एफ़
आईआरएनएसएस-1एफ़ भारतीय क्षेत्रीय नौवहन उपग्रह प्रणाली (आईआरएनएसएस) के सात उपग्रहों की श्रृंखला में छठा उपग्रह है। इससे पहले आईआरएनएसएस-1ए, आईआरएनएसएस-1बी, आईआरएनएसएस-1सी, आईआरएनएसएस-१डी और आईआरएनएसएस-1ई अंतरिक्ष में प्रक्षेपित किये जा चुके हैं। यह उपग्रह भारतीय क्षेत्र के लिए नौवहन (नेविगेशन) सेवाएं प्रदान करने के लिए सात उपग्रहों के नक्षत्र का हिस्सा है। यह उपग्रह भू-समकालिक कक्षा में स्थापित किया गया है। इसे पीएसएलवी-एक्सएल सी32 से 10 मार्च 2016 को 16:01 आईएसटी पर छोड़ा गया।
हकिमपेट एयर फ़ोर्स स्टेशन
हकिमपेट एयर फ़ोर्स स्टेशन (Hakimpet Air Force Station (Hakimpet AFS)) एक भारतीय वायु सेना का विमानक्षेत्र है जो भारतीय राज्य तेलंगाना के हकिमपेट क्षेत्र में स्थित है। वायु सेना का यह विमानक्षेत्र उत्तरी दिशा से हैदराबाद से २५ किलोमीटर दूर है।
उल्लिपालॆं (कृष्णा)
उल्लिपालॆं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
उतेखोल
उतेखोल (Utekhol) भारत के महाराष्ट्र राज्य के रायगढ़ ज़िले में स्थित एक नगर है।
इथाक्रिडिन लैक्टेट
इथाक्रिडिन लैक्टेट एक कार्बनिक यौगिक है।
सकीना अखुंदज़ादेह
सकीना मिर्ज़ा हयबत क़ाज़ी अखुंदज़ादेह (अजरबैजान: Sundkinza Axundzad) (1865 में क़ुबा में - 1927 क़ुबा में) एक अजरबैजानियाई लेखिका थी। वह अजरबैजान के साहित्य में पहली ज्ञात महिला  नाटककार थीं।
जीवन और योगदान
सकीना अखुंदज़ादेह अपने पिता के घर-स्कूल में पढ़ी-लिखी थीं, जो कलम-नाम फादा के तहत एक कवि थीं। बाद में क़ुबा में धर्मनिरपेक्ष शिक्षा स्थापित करने का उनका प्रयास एक दुखद तरीके से समाप्त हुआ: धार्मिक कट्टरपंथियों ने अखुंदज़ादेह के पति की हत्या करके जवाबी हमला किया।. वह खुद बाकू (अजरबैजान की वर्तमान राजधानी) में चली गई, जहां वह 1901 में स्थापित एम्प्रेस एलेक्जेंड्रा रशियन मुस्लिम बोर्डिंग स्कूल फॉर गर्ल्स में पहली शिक्षिका बन गई, जहाँ उन्होंने ऐज़री, साहित्य और धार्मिक अध्ययन पढ़ाया। यह एक महत्वपूर्ण नियुक्ति थी क्योंकि स्कूल पूरे रूसी साम्राज्य में मुस्लिम लड़कियों के लिए पहला धर्मनिरपेक्ष स्कूल था। यह केवल इसलिए खोला गया था क्योंकि एज़री तेल मैग्नेट ज़ेनलैबिन टैगहियेव ने इसे वित्त पोषित किया था।
उन्होंने अपने करियर की शुरुआत एक नाटककार के रूप में उस स्कूल में एक नाटक क्लब की स्थापना करने और छात्रों द्वारा मंचीय प्रदर्शन के लिए अपने नाटकों को अपनाने से की। 1904 में पहली बार उनका पहला नाटक एलमिन मनफैती ("द बेनिफिट ऑफ साइंस") का मंचन किया गया था। सफल प्रदर्शन से उत्साहित होकर, अखुंदज़ादे ने और नाटक लिखे; उनमें से, हग सोज़ अज़ी ओलार ("ट्रुथ हर्ट्स") और गैलिन वा गीनाना ("डॉटर-इन-लॉ एंड सास-ससुर")। यह एक बदलाव का समय था, 1901 में, बाकू में पहली महिला अभिनेत्रियों को बिना घूंघट के दिखाई दिया था। सरकार द्वारा अधिक उदार दृष्टिकोण के बाद, 1911 में महिलाओं के लिए और उनके द्वारा लिखित पहली पत्रिका के रूप में स्वतंत्रता थी। सकीना को पहली महिलावादी नाटककार के रूप में स्वीकार किया गया था।.
प्रिन्स एड्वर्ड आइलैण्ड
प्रिन्स एड्वर्ड आइलैण्ड (Prince Edward Island) कनाडा का एक प्रान्त है। क्षेत्रफल के अनुसार यह देश का सबसे छोटा प्रान्त है और इसमें इसी नाम का द्वीप तथा समीप के कुछ अन्य छोटे द्वीप सम्मिलित हैं। इसकी राजधानी शार्लट्टाउन (Charlottetown) है।
इंड्रिन
इंड्रिन एक कार्बनिक यौगिक है।
। कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्त्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार इंड्रिन को भी विभिन्न प्रयोगों में लिया जा सकता है।
बेहद (धारावाहिक)
बेहद भारतीय हिन्दी धारावाहिक है, जिसका प्रसारण सोनी पर होता है। इसमें मुख्य किरदार में कुशल टंडन और जेनिफर विंगेट हैं।
उत्तर कामाख्यागुड़ी
उत्तर कामाख्यागुड़ी (Uttar Kamakhyaguri) भारत के पश्चिम बंगाल राज्य के आलिपुरद्वार ज़िले में स्थित एक नगर है।
पर्वतमाला
पर्वतमाला (mountain range) या पर्वत शृंखला पहाड़ों की एक शृंखला होती है जहाँ एक पर्वत दूसरे से सटा रहता है और इन पर्वतों को कोई दर्रा या घाटी ही दूसरे पर्वत से अलग करती है। यह आवश्यक नहीं है कि एक ही पर्वत शृंखला के भीतर आने वाले हर पर्वत का भूविज्ञान (संगठन) एक समान ही हो पर अक्सर ऐसा ही होता है और एक ही शृंखला में पृथक उत्पत्ति के पर्वत हो सकते हैं, उदाहरणत: ज्वालामुखी, प्रोत्थान पर्वत या वलित पर्वत एक ही शृंखला में हो सकते हैं जो वस्तुतः अलग-अलग चट्टान से बने होते हैं। हिमालय पर्वत शृंखला में पृथ्वी की सतह पर स्थित दुनिया के कुछ सर्वोच्च पर्वत शामिल हैं और जिसमें से उच्चतम माउंट एवरेस्ट है। एण्डीज़ पृथ्वी की सतह पर विश्व की सबसे लंबी पर्वत शृंखला है। सबसे लंबी पर्वत शृंखला वास्तव में मध्याह्न अटलांटिक पर्वतश्रेणी है, जिसका फैलाव अटलांटिक महासागर के तल पर बीच में है। आर्कटिक कॉर्डिलेरा विश्व के सबसे उत्तर में स्थित पर्वतमाला है जिसमे पूर्वी उत्तरी अमेरिका के कुछ ऊँचे पर्वत समाहित हैं। पर्वतमालाएँ मंगल ग्रह और अन्य ग्रहों पर भी मिलती हैं और सम्भव है कि यह अधिकांश स्थलीय ग्रहों की एक स्थलाकृति हो।
सुरजूपुर गाँव, अमृतपुर (फर्रुखाबाद)
सुरजूपुर अमृतपुर, फर्रुखाबाद, उत्तर प्रदेश स्थित एक गाँव है।
मीन सॉस
मीन सॉस, एक पीले रंग का तरल है जिसे, मछली और समुद्री नमक के किण्वन से प्राप्त किया जाता है। इसका प्रयोग विभिन्न व्यंजनों में एक मसाले के रूप में प्रयोग किया जाता है। मीन सॉस, दक्षिण पूर्व एशिया और पूर्व एशिया के तटीय क्षेत्रों की कई संस्कृतियों के भोजन का एक मुख्य घटक है और मुख्यत: थाई, कंबोडियाई, वियतनामी और फिलिपीनी भोजन में प्रयोग किया जाता है।
2022 महिला टी20 चैलेंज
2022 महिला टी20 चैलेंज, जिसे प्रायोजन कारणों से माई11सर्कल महिला टी20 चैलेंज के रूप में भी जाना जाता है, 2018 में भारतीय क्रिकेट कंट्रोल बोर्ड (बीसीसीआई) द्वारा स्थापित एक ट्वेंटी-20 टूर्नामेंट महिला टी20 चैलेंज का आगामी चौथा सीजन है। पिछले संस्करण की तरह, यह तीन टीमों का टूर्नामेंट होगा जिसमें तीन मैचों का ग्रुप चरण होगा, जिसके बाद फाइनल होगा।
मैच स्थान
यह टूर्नामेंट 24 मई से 28 मई तक होगा, जिसमें सभी मैच पुणे के महाराष्ट्र क्रिकेट एसोसिएशन स्टेडियम में खेले जाएंगे।
अंकतालिका
Advanced to final
हिन्दी विद्यापीठ, देवघर
हिंदी विद्यापीठ, देवघर हिंदी के प्रचार-प्रसार में कार्यरत एक प्रसिद्ध स्वयंसेवी संस्था है। यहाँ से उपाधि प्राप्त कर छात्रछात्राएँ अपने-अपने प्रांतों में जाकर हिंदी की सेवा करती हैं। इसके आदि कुलाधिपति देशरत्न डॉo राजेंद्र प्रसाद जी थे। यह संस्था उत्तर और दक्षिण के बीच सेतु के रूप में विद्यमान हिंदी के उत्थान का केंद्र है। यह अखिल भारतीय हिंदी संस्था संघ, नयी दिल्ली से संबद्ध है।
यह विद्यापीठ झारखण्ड के देवघर में स्थित है। यह भारत के स्वतंत्रता आन्दोलन के संघर्ष की उपज है। १९२९ में इस संस्था का शुभारंभ हुआ। जब सम्पूर्ण देश के नर-नारी देश की स्वतंत्रता के लिए राष्ट्रपिता महात्मा गाँधी के मार्गदर्शन में मरमिट रहे थे, उस समय उनकी प्रेरणा से लोग `हिंदी अपनाओ, अंग्रेजी का बहिष्कार करो' का नारा दे रहे थे। उस समय हिंदी विद्यापीठ, देवघर की नींव डाली जा रही थी।
बाहरी कड़ियाँ
[[श्रेणी:हिन्दी संस्थान}}
अनन्‍तराम
अनन्‍तराम,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के बाराबंकी जिले के 145 - नवाबगंज विधान सभा निर्वाचन क्षेत्र से संयुक्‍त सोशलिस्‍ट पार्टी की ओर से चुनाव में भाग लिया।
फाइट क्लब (2006 फ़िल्म)
फाइट क्लब 2006 में बनी हिन्दी भाषा की फिल्म है।
ट्राइइथाइलएमाइन
ट्राइइथाइलएमाइन एक कार्बनिक यौगिक है। C6H15N इसका सूत्र है।
मरगांव -कण्डारस्यूं-१, थलीसैंण तहसील
मरगांव -कण्डारस्यूं-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सीमाचकलेटी, गंगोलीहाट तहसील
सीमाचकलेटी, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
होआंग फुक पगोडा
होआंग फुक पगोडा (अंग्रेज़ी: Hoằng Phúc Pagoda, वियतनामी: Chùa Hoằng Phúc, अर्थ: महान आशीर्वाद) वियतनाम के उत्तर-मध्य तट क्षेत्र के क्वांग बिन्ह (Quảng Bình) प्रान्त के लय थ्वई (Lệ Thủy) ज़िले के म्य थ्वई (Mỹ Thủy) नगरक्षेत्र के थ्वान त्राच (Thuan Trach) गाँव में स्थित एक पगोडा है। यह लगभग ७०० वर्ष पुराना है और वियतनाम के सबसे प्राचीन पगोडाओं में से एक माना जाता है।
टी॰ आर॰ जेलियांग
टी॰ आर॰ जेलियांग (जन्म 21 फ़रवरी 1952) भारतीय राज्य नागालैण्ड के दसवें मुख्यमंत्री थे, जिन्होंने मई 2014 से फरवरी 2017 के मध्य पहले कार्यकाल में तथा जुलाई 2017 से मार्च 2018 तक दूसरे कार्यकाल में मुख्यमन्त्री पद संभाला। जेलियांग मई 2014 में मुख्यमंत्री नेफियू रियो के सोलहवीं लोक सभा में नागालैंड से सांसद चुने जाने के बाद इस पद पर आसीन हुए हैं। जेलियांग इससे पूर्व राज्य सभा में नागालैंड का प्रतिनिधित्व करते थे। जेलियांग डेमोक्रेटिक एलाइंस ऑफ नागालैंड III सरकार में मंत्री भी रह चुके हैं।
फ़ैज़ुल्लापुर, फतेहगढ़ साहिब
फ़ैज़ुल्लापुर (Faizullapur) भारत के पंजाब राज्य के फतेहगढ़ साहिब ज़िले में स्थित एक गाँव है।
विली ब्रांट
विली ब्रांट (Willy Brandt ; जर्मन उच्चारण : [ˈvɪli ˈbʁant]; 18 दिसम्बर 1913 – 8 अक्टूबर 1992) जर्मनी के राजनयिक एवं राजनेता तथा वहाँ की समाजवादी लोकतांत्रिक पार्टी (Sozialdemokratische Partei Deutschlands, or SPD) के नेता थे। वे 1969 से 1974 तक फेडरल जर्मन रिपब्लिक के चांसलर थे। उन्हें १९७१ में शान्ति का नोबेल पुरस्कार दिया गया।
उन्होंने हिटलर और यूरोप के दूसरे नाजियों के खिलाफ संघर्ष किया, पूरब और पश्चिम का मेल कराया और औद्योगिक तथा विकासशील देशों को एक मेज पर बिठाया। एक न्यायोचित दुनिया विली ब्रांट का सपना था।
बिग बॉस 11
बिग बॉस 11 भारतीय रियल्टी टीवी श्रृंखला बिग बॉस का ग्यारहवाँ सत्र है, जिसे कलर्स टीवी पर प्रसारित किया गया था। सलमान खान ने मुख्य श्रृंखला के लिए आठवी बार मेजबानी की। 1 अक्टूबर 2017 से प्रसारित इस प्रोग्राम का 14 जनवरी 2018 को समापन हुआ। बिग बॉस, बिग ब्रदर का भारतीय संस्करण है।
वूट मोबाइल अनुप्रयोग में दिखाये जाने वाला यह बिग बॉस का यह दूसरा सत्र था। पिछले संस्करण की तरह, वूट पर बिग बॉस 11 दर्शकों को अनसीन अनदेखा, कटलेस और एक नया सप्ताहांक विशेष, बिग बज़ जैसे प्रोग्राम दिखाये गये। पहली बार, विशेष रूप से केवल वूट के माध्यम से ही मतदान कराया गया।
यह एमटीवी इंडिया चैनल पर भी प्रसारित होने वाले बिग बॉस का पहला संस्करण था। एमटीवी इंडिया ने 9 अक्टूबर 2017 से एमटीवी बिग बॉस - अतिरिक्त अंश दिखाने की शुरुआत की।
14 जनवरी को हुए समापन कार्यक्रम में शिल्पा शिंदे को विजेता घोषित किया गया। उन्हें प्राइज के रूप में 44 लाख रु. प्रदान किये गये। वहीं हिना खान दूसरें और विकास गुप्ता तीसरें स्थान पर रहे।
कल्पना
बिग बॉस एक रियल्टी टीवी धारावाहिक है, जिसमें कई सितारे, विवादास्पद व्यक्तित्व या आम आदमी के एक ग्रुप को एक घर में तीन महिने के लिये एक साथ रखा जाता है। उनका बाहरी दुनिया से कोई संबन्ध नहीं होता। यहाँ सिर्फ एक व्यक्ति कि आवाज आती है जो समय-समय पर अनुदेश देता रहता है, जिसे 'बिग बॉस' के नाम से जाना जाता है। हफ्ते के शुरुआत में सभी प्रतिभागी को उनमें से ही किसी एक को घर से बाहर करने के लिये नामंकित किया जाता हैं। सबसे अधिक बार नामित किन्ही दो या चार सदस्यों को घर से बाहर करने के लिये नामंकित किया जाता है। जनता, नामंकित मे से अपने पसंदीदा सदस्य को बचाने के लिये वोट करती हैं। सबसे कम वोट पाने वाले को घर से निष्कासित कर दिया जाता, और यह सिलसिला चलता रहता है। अन्तिम बचने वाला विजेता होता है। इसके अलावा हफ्ते के बीच में घर का कप्तान बनने और लक्जरी बज़ट के लिये कई टास्क होते रहते है।
प्रसारण
"बिग बॉस 11" का प्रसारण कलर्स टीवी में सोमवार से शुक्रवार रात 10:30 बजे से 11:30 बजे तक और साप्ताहांत में 10:00 से 11:00 बजे किया जाता था। प्रत्येक दिन के प्रकरण में पिछले दिन की मुख्य घटनाएं दिखाई जाती थी। और साप्ताहांत को घर से किसी एक सदस्य के निष्कासन को लेकर कार्यक्रम होता था।
वॆंगंपल्लॆ (कर्नूलु)
वॆंगंपल्लॆ (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
उत्तर साताली
उत्तर साताली (Uttar Satali) भारत के पश्चिम बंगाल राज्य के आलिपुरद्वार ज़िले में स्थित एक नगर है।
ट्राइइथाइलएमाइन हाइड्रोक्लोराइड
ट्राइइथाइलएमाइन हाइड्रोक्लोराइड एक कार्बनिक यौगिक है।
डेल
डेल एक अमेरिकी प्रौद्योगिकी कंपनी है जो कंप्यूटर और संबंधित उत्पादों और सेवाओं का विकास, बिक्री, मरम्मत और समर्थन करती है, और इसका स्वामित्व डेल टेक्नोलॉजीज की मूल कंपनी के पास है।
डेल अन्य निर्माताओं द्वारा निर्मित पर्सनल कंप्यूटर (पीसी), सर्वर, डेटा स्टोरेज डिवाइस, नेटवर्क स्विच, सॉफ्टवेयर, कंप्यूटर पेरिफेरल्स, एचडीटीवी, कैमरा, प्रिंटर और इलेक्ट्रॉनिक्स बेचता है। कंपनी अपनी आपूर्ति श्रृंखला और इलेक्ट्रॉनिक कॉमर्स का प्रबंधन कैसे करती है, इसके लिए जानी जाती है। इसमें डेल को सीधे ग्राहकों को बेचना और ग्राहक द्वारा वांछित पीसी की डिलीवरी करना शामिल है। 2009 तक डेल एक शुद्ध हार्डवेयर विक्रेता था, जब उसने पेरोट सिस्टम्स का अधिग्रहण किया। इसके बाद डेल ने आईटी सेवाओं के लिए बाजार में प्रवेश किया। कंपनी ने भंडारण और नेटवर्किंग प्रणालियों का विस्तार किया है, कंपनी का लक्ष्य केवल कंप्यूटर की पेशकश से उद्यम ग्राहकों के लिए प्रौद्योगिकी की एक श्रृंखला प्रदान करने के लिए विस्तार करना है।
ट्राईएथिलऐलुमिनियम
ट्राइएथिलाइलुमिनियम (Triethylaluminium) एक ऑर्गैनोएलुमिनियम यौगिक (organoaluminium compound) है। वास्तव में यह एक द्वितय (dimer) है, और इसके इस नाम के बावजूद इसका सूत्र Al2(C2H5)6 है, जिसको संक्षेप में  Al2Et6 लिखते हैं (Et, एथिल)।
ट्राइएथिलाइलुमिनियम एक वाष्पशील, रंगहीन द्रव है। यह अत्यन्त स्वतःज्वलनशील (pyrophoric) पदार्थ है जो वायु के सम्पर्क में आते ही जल उठता है। इसलिए इसे स्टेनलेस स्टील के डिब्बों में या तो शुद्ध द्रव के रूप में रखते हैं या फिर किसी हाइड्रोकार्बन (जैसे हेक्जेन या हेप्टेन या टालुईन) के साथ इसका विलयन बनाकर। ट्राइएथिलाइलुमिनियम का उपयोग मुख्यतः पॉलीएथीलीन, पॉलीप्रोपीलीन आदि के औद्योगिक उत्पादन में सह-उत्प्रेरक के रूप में होता है। इसका उपयोग मध्यम शृंखला के अल्कोहलों के उत्पादन में भी होता है।
तिलोयपन्नति
तिलोयपन्नति (त्रिलोकप्रज्ञप्ति), जैन मुनि यतिवृषभ द्वारा रचित करणानुयोग और ब्रह्माण्डविज्ञान का एक ग्रन्थ है। इसकी भाषा आरम्भिक प्राकृत भाषा (जैन शौरसेनी) है। यह आर्या छन्द में है। माना जाता है कि यह ग्रन्थ बाद के अनेक ग्रन्थों (जैसे 'राजवार्तिक', हरिवंश पुराण, 'त्रिलोकसार', 'जम्बुद्वीप प्रज्ञप्ति ' तथा 'सिद्धान्तसारदीपिका') के लिये स्रोत-ग्रन्थ है।
विषयवस्तु
इस ग्रन्थ में कुल 5677 आर्या छन्द हैं जो ९ अध्यायों में विभक्त हैं। इन अध्यायों में वर्णित विषय कुछ सीमा तक उनके नामों से समझे जा सकते हैं।